b'\n_START_ARTICLE_\nHarry Gold\n_START_SECTION_\nDate biografice\n_START_PARAGRAPH_\nHarry Gold s-a n\xc4\x83scut \xc3\xaentr-o familie s\xc4\x83rac\xc4\x83 de emigran\xc8\x9bi evrei-ru\xc8\x99i din  Philadelphia. Ca t\xc3\xa2n\xc4\x83r Gold era un socialist convins, convingeri care l-au determinat s\xc4\x83 ia contact cu comuni\xc8\x99tii. Dup\xc4\x83 declara\xc8\x9biile lui ulterioare el ar fi fost respins de comuni\xc8\x99ti. Ca urmare a crizei economice devine \xc8\x99omer \xc8\x99i dup\xc4\x83 o serie de alte activit\xc4\x83\xc8\x9bi, studiaz\xc4\x83 \xc3\xaentre anii 1934-1936, chimia la Universitatea Drexel din Philadelphia. Aici devine el \xc3\xaen anul 1935 spion american \xc8\x99i ulterior spion sovietic. Dup\xc4\x83 anii de studiu va lucra la Brothman Associates, iar \xc3\xaen anul 1940 este activat de Jacob Golos pentru spionajul sovietic (NKVD) \xc8\x99i (GRU) \xc8\x99i sub comanda lui ofi\xc8\x9berului sovietic Semion Semenov va spiona ca agent sub numele GUS sau GOOSE.  La locul de munc\xc4\x83 era cunoscut ca om cu familie, el fiind de fapt celibatar. La 5 septembrie 1945 ia contact cu  Igor Gouzenko, de la consulatul sovietic din Ottawa, c\xc4\x83ruia \xc3\xaei va preda o serie de documente secrete. Aceast\xc4\x83 acuza\xc8\x9bie \xc3\xaen prezent este pus\xc4\x83 la \xc3\xaendoial\xc4\x83 deoarece ar fi fost mai mul\xc8\x9bi agen\xc8\x9bi sub numele de GUS._NEWLINE_Pe baza declara\xc8\x9biei a 26 de martori, Gold,  Klaus Fuchs \xc8\x99i David Greenglass vor fi aresta\xc8\x9bi pentru activitate de spionaj \xc8\x99i furnizare de date militare secrete seviciului de spionaj sovietic. Ca urmare a declara\xc8\x9biilor lui Gold \xc8\x99i David Greenglass sunt aresta\xc8\x9bi  Ethel \xc8\x99i Julius Rosenberg. Dup\xc4\x83 afirma\xc8\x9bia lui Harry Gold, el n-ar fi avut nici un contact cu familia Rosenberg. Gold va fi condamnat la 30 de ani de deten\xc8\x9bie, iar la 15 ani \xc3\xaen anul 1966 va fi l\xc4\x83sat liber.'